125
Karinginyuk Mwet Lun God
1 Elos su lulalfongi in LEUM GOD, elos oana Fineol Zion,
Su koflana mukuikui, ac tia ku in mokleyuk.
2 Oana ke eol uh rauneak acn Jerusalem,
Ouinge LEUM GOD El rauneak mwet lal
Ingela ac nwe tok.
3 Mwet koluk fah tia leumi acn sin mwet suwoswos pacl nukewa;
Fin ouinge, sahp mwet suwoswos ac ku pac in oru ma koluk.
4 LEUM GOD, oru wo nu selos su oru wo,
Nu selos su akos sap lom.
5 A ke kom kai mwet koluk,
Kom in oayapa kaelos su fahsr liki inkanek lom.
Lela tuh Israel in muta in misla!